Rikunarita-ORG/Wikinium huggingface dataset:
# การโหยหาอดีต

*The Saturday Evening Post* กล่าวว่านิตยสารฉบับนี้ได้รับการยกย่องว่า "เป็นส่วนผสมของการโหยหาอดีตและความรัก"
**การโหยหาอดีต** (อังกฤษ: *nostalgia*) เป็นความรู้สึก คิดถึงช่วงเวลาหรือสถานที่ที่มีความเกี่ยวข้องกับอดีตในทางที่ดี ได้รับการอธิบายว่าเป็นอาการทางการแพทย์ว่าเป็นรูปแบบหนึ่งของความซึมเศร้า โดยในช่วงต้นสมัยใหม่ ได้กลายมาเป็นภาพพจน์เปรียบเทียบที่สำคัญในศิลปะจินตนิยม

การโหยหาอดีตมักเกี่ยวข้องกับความคิดถึงอดีต ทั้งบุคลิกภาพ ความเป็นไปได้ และเหตุการณ์ต่าง ๆ โดยเฉพาะ "วันเก่า ๆ ที่ดี" หรือ "วัยเด็กที่อบอุ่น" มีปัจจัยโน้มเอียงที่เกิดจากอคติทางความคิด เช่น อดีตนั้นดีกว่าปัจจุบัน ทำให้ผู้คนมองอดีตในแง่บวกมากกว่าและมองอนาคตในแง่ลบมากกว่า เมื่อนำไปใช้กับความเชื่อเกี่ยวกับสังคมหรือสถาบันต่าง ๆ จะเรียกว่า คติเสื่อมถอย (declinism) ซึ่งได้รับการอธิบายว่าเป็น "กลอุบายของจิตใจ" และ "กลยุทธ์ทางอารมณ์ สิ่งที่ให้ความสบายใจเมื่อวันปัจจุบันดูหม่นหมองอย่างไม่อาจยอมรับได้"

ด้านข้อมูลทางวิทยาศาสตร์เกี่ยวกับการโหยหาอดีตที่มักเกี่ยวกับชีวิตส่วนตัว และได้ศึกษาผลกระทบของการโหยหาอดีตที่เกิดขึ้นในระหว่างการศึกษาเหล่านี้เป็นหลัก มีอารมณ์เป็นปัจจัยกระตุ้นที่ทำให้เกิดความโหยหาอดีตได้เป็นอย่างดี เนื่องจากกระบวนการประมวลผลสิ่งเร้าเหล่านี้ จะดำเนินการผ่านอะมิกดาลาเป็นอย่างแรกซึ่งเป็นฐานของอารมณ์ในสมอง ความทรงจำในอดีตมักเป็นเหตุการณ์สำคัญ บุคคลที่เราห่วงใย และสถานที่ที่เราได้ใช้เวลาอยู่ ด้านปรากฏการณ์ทางวัฒนธรรม เช่น ดนตรี ภาพยนตร์ รายการโทรทัศน์ และวิดีโอเกม เช่นเดียวกับปรากฏการณ์ทางธรรมชาติ เช่น สภาพอากาศและสิ่งแวดล้อม ยังสามารถเป็นตัวกระตุ้นความโหยหาอดีตที่รุนแรงได้อีกด้วย

## อ้างอิง
# นิวยอร์กฟิลฮาร์มอนิก

| นิวยอร์กฟิลฮาร์มอนิก |
| --- |
| วงออร์เคสตรา |
|  |
| ชื่อต้นฉบับ | New York Philharmonic |
| ก่อตั้ง | ค.ศ. 1842 |
| ที่ตั้ง | นครนิวยอร์ก สหรัฐ |
| ฮอลล์หลัก | David Geffen Hall |
| วาทยกรเอก | Jaap van Zweden |
| เว็บไซต์ | www.nyphil.org |

**นิวยอร์กฟิลฮาร์มอนิก** (อังกฤษ: *New York Philharmonic*) หรือชื่ออย่างเป็นทางการคือ **สมาคมดุริยางค์ฟิลฮาร์มอนิกแห่งนิวยอร์ก** (Philharmonic-Symphony Society of New York) หรือนิยมเรียกในระดับโลกว่า **นิวยอร์กฟิลฮาร์มอนิกออร์เคสตรา** (New York Philharmonic Orchestra) ย่อว่า **NYPO** เป็นวงออร์เคสตราของสหรัฐ มีฐานอยู่ในนครนิวยอร์ก เป็นหนึ่งในวงออร์เคสตราชั้นนำทั้ง 5 วงของอเมริกา ก่อตั้งขึ้นในปี ค.ศ. 1842 โดยนายอูเรลี คอร์เรลลี ฮิลล์ (Ureli Corelli Hill) ปัจจุบันถือเป็นหนึ่งในวงดนตรีที่เก่าแก่ที่สุดของสหรัฐ

## อ้างอิง
# ซิตีกรุป

บริษัทซิตีกรุป|  |
| สำนักงานซิตีกรุปในโลเออร์แมนฮัตตัน |
| ประเภท | บริษัทมหาชน |
| การซื้อขาย | * เอ็นวายเอสอี: C
* S&P 100 component
* S&P 500 component
 |
| ISIN | US1729674242 |
| อุตสาหกรรม | บริการทางการเงิน |
| ก่อนหน้า | * City Bank of New York (1812)
* First National Bank of New York (1863)
* The Travelers Companies (1853)
 |
| ก่อตั้ง | 8 ตุลาคม 1998 (1998-10-08) |
| ผู้ก่อตั้ง | Sanford I. Weill  |
| สำนักงานใหญ่ | 388 Greenwich Street New York, NY 10013 U.S. |
| พื้นที่ให้บริการ | ทั่วโลก |
| บุคลากรหลัก | * John C. Dugan (chairman)
* Viswas Raghavan (Executive Vice Chairman)
* Jane Fraser (CEO)
* Mark Mason (CFO)
 |
| ผลิตภัณฑ์ | * Asset management
* Banking
* Commodities
* Credit cards
* Equities trading
* Insurance
* Investment management
* Mortgage loans
* Mutual funds
* Exchange-traded funds
* Index funds
* Private equity
* Risk management
* Wealth management
 |
| รายได้ |  US$78.46 billion (2023) |
| รายได้จากการดำเนินงาน |  US$12.91 billion (2023) |
| รายได้สุทธิ |  US$9.228 billion (2023) |
| สินทรัพย์ |  US$2.412 trillion (2023) |
| ส่วนของผู้ถือหุ้น |   US$205.5 billion (2023) |
| เจ้าของ | เบิร์กเชียร์แฮทาเวย์ (2.69%) |
| พนักงาน | ป. 239,000 (2023) |
| บริษัทในเครือ |
List of subsidiaries
* Bank Handlowy (Poland)
* Citibank Argentina
* Citibank Australia
* Citibank (United States)
* Citibank Bahrain
* Citibank China
* Citibank Europe
* Citi Private Bank
* Citibank (Hong Kong)
* Citibank India
* Citigroup Global Markets Japan
* Citibank Indonesia
* Citibank Korea
* Citibank Malaysia
* Citibank Russia
* Citibank Singapore
* Citibank Uganda
* Citibank United Arab Emirates
* Citi Private Bank
* Citi Global Wealth Management
* Grupo Financiero Banamex
* Beymen
* Salomon Brothers
* Nikko Cordial
* Acciones y Valores de México (Acciones y Valores Banamex, Casa de Bolsa Integrante del Grupo Financiero Banamex)
* Discover Student Loans
* Yield Book
* Citigroup Global Markets Inc
* Metalmark Capital
* Lava Trading
 |
| เงินกองทุน | Tier 1 15% (2023) |
| เว็บไซต์ | citigroup.com |
| **เชิงอรรถ / อ้างอิง** |

**บริษัทซิตีกรุป** (อังกฤษ: *Citigroup Inc.*) หรือ **ซิตี** (Citi) เป็นวาณิชธนกิจและบริษัทข้ามชาติสัญชาติอเมริกันผู้ให้บริการทางการเงิน ซึ่งมีสำนักงานใหญ่อยู่ในนครนิวยอร์ก บริษัทก่อตั้งขึ้นใน ค.ศ. 1998 โดยการควบรวมกิจการระหว่างซิตีคอร์ป (Citicorp) ซึ่ง เป็นบริษัทผู้ถือหุ้นด้านธนาคารของซิตี้แบงก์ และแทรฟเวอเลอส์ (Travelers) จากนั้นแทรฟเวอเลอส์แยกตัวออกจากบริษัทใน ค.ศ. 2002

ซิตีกรุปเป็นสถาบันการธนาคารที่ใหญ่เป็นอันดับสามในสหรัฐอเมริกาตามสินทรัพย์ ร่วมกับเจพีมอร์แกน แบงค์ออฟอเมริกา และเวลส์ฟาร์โก ซึ่งเป็นหนึ่งในสถาบันการธนาคารบิ๊กโฟร์ของสหรัฐอเมริกา ถือเป็นธนาคารที่มีความสำคัญเชิงระบบโดยคณะกรรมการเสถียรภาพทางการเงิน และมักได้กล่าวได้ว่าเป็น "ธนาคารใหญ่เกินกว่าจะล้มได้" เป็นหนึ่งในแปดธนาคารเพื่อการลงทุนระดับโลกในกลุ่มเบิร์กแบรกเคต (Bulge Bracket) ซิตีกรุปอยู่ในอันดับที่ 36 ในรายชื่อ *Fortune 500* และอยู่ในอันดับที่ 24 ใน *Forbes Global 2000* ในปี 2023

## อ้างอิง
# อเมริกันมิวสิกอะวอดส์

**อเมริกันมิวสิกอะวอร์ด** (American Music Awards) เป็นงานแจกรางวัลทางด้านดนตรีประจำปี เป็นหนึ่งใน 4 รายการใหญ่ที่แจกรางวัล (รายการอื่นคือ บิลบอร์ด มิวสิก อวอร์ดส,รางวัลแกรมมี และ ร็อกแอนด์โรลฮอลอ็อฟเฟมอินดักชันเซเรโมนี)
อเมริกันมิวสิกอะวอร์ด สร้างโดย ดิค คลาร์คในปี ค.ศ. 1973 เพื่อแข่งขันกับรางวัลแกรมมี ขณะที่รางวัลแกรมมีการคัดสรรรางวัลขึ้นอยู่กับการออกคะแนนเสียงของสมาชิกที่อยู่ในแวดวงบันเทิง แต่อเมริกันมิวสิกอะวอร์ด ได้ทำแบบสำรวจโดยผู้บริโภคทางด้านดนตรี มีลักษณะของยอดความนิยมมากกว่า

ศิลปินเดี่ยวที่ได้รางวัลมากที่สุดคือ เทย์เลอร์ สวิฟต์ 40 รางวัล รองลงมาคือ ไมเคิล แจ็คสันได้รับรางวัล 26 รางวัล ส่วนศิลปินกลุ่มคือ อลาบามา ได้รับ 19 รางวัล

ส่วนผลงานที่ได้รับรางวัลมากที่สุดในปีเดียวคือ ไมเคิล แจ็คสัน ในปี 1983 กับผลงานชุด Thriller และ วิทนีย์ ฮูสตัน ในปี 1993 ผลงานชุด The Bodyguard

## แหล่งข้อมูลอื่น

* เว็บไซต์อย่างเป็นทางการ
# ชาวยิวอเมริกัน

ชาวยิวอเมริกัน| ชาวยิวอเมริกันในแต่ละรัฐตาม American Jewish Yearbook, 2020 และสำมะโนสหรัฐ |
| ประชากรทั้งหมด |
| **7,150,000–15,000,000** |
| ภูมิภาคที่มีประชากรอย่างมีนัยสำคัญ |
| นครนิวยอร์ก, เขตมหานครนิวยอร์ก, นิวเจอร์ซีย์, บอลทิมอร์–วอชิงตัน, บอสตัน, ชิคาโก, คลีฟแลนด์, ลอสแอนเจลิส, ไมแอมี, ฟิลาเดลเฟีย, ซานฟรานซิสโก |
|  สหรัฐ | 7,600,000 |
|  อิสราเอล | 300,000 |
| ภาษา |
| * ภาษาอังกฤษแบบอเมริกัน
* ยิดดิช
* ฮีบรู
* ภาษาพื้นถิ่นอื่น ๆ (เช่น ฝรั่งเศส
* เยอรมัน
* รัสเซีย
* ยูเครน
* โปแลนด์
* ภาษาในทวีปยุโรปอื่น ๆ)
 |
| ศาสนา |
| ศาสนายูดาห์ (35% ปฏิรูป, 18% อนุรักษ์นิยม, 10% ออร์ทอดอกซ์, 6% อื่น ๆ, 30% ไม่อิงนิกาย), ไม่มีศาสนา, อเทวนิยม, ฯลฯ |
| กลุ่มชาติพันธุ์ที่เกี่ยวข้อง |
| ชาวอิสราเอลเชื้อสายอเมริกัน  |

**ชาวอเมริกันเชื้อสายยิว** (อังกฤษ: American Jews หรือ Jewish Americans) คือประชาชนชาวอเมริกันที่สืบเชื้อสายมาจากชาวยิวหรือชาวยิวที่พำนักอยู่ในสหรัฐอเมริกาในฐานะคนต่างด้าว สหรัฐอเมริกาเป็นที่ตั้งถิ่นฐานของชาวยิวที่ใหญ่เป็นที่สองของโลกรองจากอิสราเอลขึ้นอยู่กับคำจำกัดคความทางศาสนา (ชาวยิวโดยเชื้อชาติ vs ชาวยิวโดยเชื้อชาติและศาสนา) และสถิติของจำนวนประชากรต่าง ๆ ประชากรชาวอเมริกันเชื้อสายยิวประมาณว่ามีด้วยกันทั้งหมดประมาณ 5,128,000 คน หรือ 1.7% ของประชากรอเมริกันทั้งหมด ในปี ค.ศ. 2007 (301,621,000 คน) แต่จำนวนอาจจะสูงถึง 6,444,000 คน หรือ 2.2% ในขณะที่สถิติของสำนักงานสถิติกลางของจำนวนประชากรอิสราเอลประมาณว่าเป็นจำนวน 5,435,800 คนในปี ค.ศ. 2007 (75.7% ของประชากรโดยทั่วไป)

ชาวยิวในสหรัฐอเมริกาส่วนใหญ่เป็นชาวยิวอัชเคนาซิที่อพยพมาจากยุโรปกลาง และ ยุโรปตะวันออกและผู้สืบเชื้อสาย นอกจากนั้นก็ยังมีกลุ่มชนชาวยิวสาขาต่างๆ (Jewish ethnic divisions) ที่รวมทั้งมิซราฮิ และ เซฟาร์ดี ฉะนั้นชาวยิวในสหรัฐอเมริกาจึงมีด้วยกันหลายวัฒนธรรมและสาขาของศาสนาตั้งแต่ออร์ธอด็อกซ์ฮาเรดีไปจนถึงผู้ใช้ชีวิตในสังคมที่ไม่เกี่ยวข้องกับศาสนา หรือชาวยิวที่เป็นยิวโดยเชื้อชาติเท่านั้นโดยไม่นับถือศาสนาใด

## ดูเพิ่ม

* ชาวยิวพลัดถิ่น
* ชาวยิวเซฟาร์ดี

## อ้างอิง

## แหล่งข้อมูลอื่น
# แจ็กกี ชรอฟฟ์

| แจ็กกี ชรอฟฟ์ |
| --- |
| ชรอฟฟ์ใน ค.ศ. 2017 |
| เกิด | ไชคิแชน อาอุภอี ชรอฟฟ์  (1957-02-01) 1 กุมภาพันธ์ ค.ศ. 1957 อูดกิร รัฐมหาราษฏระ อินเดีย |
| สัญชาติ | อินเดีย |
| ชื่ออื่น | แจ็กกี ชรอฟฟ์ |
| อาชีพ | นักแสดง |
| ปีปฏิบัติงาน | 1978–ปัจจุบัน |
| คู่สมรส | อายยีชา ดัตท์ (สมรส 1987) |
| บุตร | ไทเกอร์ ชรอฟฟ์ กฤษณะ ชรอฟฟ์ |
| เว็บไซต์ | jackieshroff.in |

**ไชคิแชน อาอุภอี "แจ็กกี" ชรอฟฟ์** (ฮินดี: जयकिशन काकुभाई "जैकी" श्रॉफ; อักษรโรมัน: Jaikishen Kakubhai "Jackie" Shroff; เกิด 1 กุมภาพันธ์ ค.ศ. 1957) เป็นนักแสดงชาวอินเดีย เขาทำงานด้านอุตสาหกรรมภาพยนตร์อินเดียกว่า 4 ทศวรรษ ใน ค.ศ. 2015 เขาปรากฏตัวในภาพยนตร์มากกว่า 207 เรื่อง และได้แสดงในภาพยนตร์ถึง 10 ภาษา ได้แก่ ฮินดี, กงกณี, กันนาดา, มราฐี, โอริยา, ปัญจาบ, เบงกอล, มลยาฬัม, ทมิฬ และเตลูกู

ชรอฟฟ์เริ่มแสดงใน ค.ศ. 1982 ด้วยการปรากฏในภาพยนตร์ของเดฟ อนานด์ เรื่อง *Swami Dada* และแสดงนำในภาพยนตร์อีกหลายเรื่อง ใน ค.ศ. 1986 เขาได้แสดงภาพยนตร์แนวแอ็กชันเรื่อง *Karma* ภาพยนตร์เรื่องนี้ประสบความสำเร็จด้านรายได้และคำวิจารณ์เป็นอย่างดี และถือเป็นภาพยนตร์ที่ทำรายได้สูงที่สุดในปีนั้น เขายังได้รับการเสนอชื่อเข้าชิงรางวัลฟิล์มแฟร์ 7 ครั้ง อีกทั้งยังได้รับรางวัลภาพยนตร์เอเชียเน็ต ในประเภทนักแสดงผู้มีผลงานโดดเด่น

## อ้างอิง

## แหล่งข้อมูลอื่น

* แจ็กกี ชรอฟฟ์ ที่เอกซ์ (ทวิตเตอร์)
* แจ็กกี ชรอฟฟ์ ที่อินสตาแกรม
* แจ็กกี ชรอฟฟ์ ที่อินเทอร์เน็ตมูวีเดตาเบส
# นิตยสาร

**นิตยสาร** (อังกฤษ: *magazine*) คือสิ่งพิมพ์รายคาบที่ออกเป็นระยะสำหรับผู้อ่านทั่วไป มีเนื้อหาหลากหลาย มุ่งทั้งให้ความรู้และความบันเทิง ความรู้มักเป็นไปในลักษณะที่ให้ความรอบรู้ มีการหารายได้จากการโฆษณาและวางขายทั่วไป ผู้อ่านสามารถบอกรับเป็นสมาชิกได้

คำว่า "นิตยสาร" มาจากรากศัพท์ คือ นิตย (สม่ำเสมอ) และสาร (เนื้อหา) คำว่า "นิตยสาร" โดยทั่วไปอาจมีความหมายคาบเกี่ยวกับคำว่า วารสาร ซึ่งออกตามกำหนดเวลาที่แน่นอนเช่นกัน แต่ในทางบรรณารักษศาสตร์ ปัจจุบัน เมื่อมีการใช้อินเทอร์เน็ต ทำให้มีนิตยสารในอินเทอร์เน็ต ซึ่งมิใช่สิ่งพิมพ์ แต่ก็ยังเรียกกันว่า "นิตยสาร"

เป็นที่น่าสังเกตว่า นิตยสารบางชื่อ ไม่ได้ใช้คำว่า นิตยสาร แต่ก็น่าจะจัดเป็นนิตยสารได้ เช่น "อนุสาร อ.ส.ท." ของการท่องเที่ยวแห่งประเทศไทย ขณะที่สิ่งพิมพ์บางชนิด มีความก่ำกึ่ง ระหว่างหนังสือพิมพ์รายสัปดาห์ และนิตยสารรายสัปดาห์ เช่น มติชนรายสัปดาห์ สยามรัฐรายสัปดาห์ เนชั่นรายสัปดาห์ เป็นต้น ทั้งนี้ก็เพราะเนื้อหาในเล่ม มีทั้งข่าว วิเคราะห์ข่าว และบันเทิง ในสัดส่วนที่พอ ๆ กัน โดยทั่วไปนิตยสารมักจะมีลักษณะผ่อนคลาย เล่าเรื่อง ไม่นิยมเขียนในลักษณะตำรา เว้นแต่ละแทรกอยู่เป็นบางส่วนของเล่ม

นิตยสารสำหรับคนอ่านเฉพาะกลุ่มฉบับแรกของโลกตีพิมพ์ในกรุงลอนดอนเมื่อ พ.ศ. 2274 (สมัยพระเจ้าท้ายสระ) ชื่อ "นิตยสารสุภาพบุรุษ" (The Gentleman's Magazine) เลิกกิจการไปเมื่อ พ.ศ. 2450

นิตยสารสำหรับผู้บริโภคฉบับแรกของโลกคือ "นิตยสารสกอต" (The Scots Magazine) ตีพิมพ์ในสกอตแลนด์เมื่อปี พ.ศ. 2282 ซึ่งตรงกับสมัยพระเจ้าอยู่หัวบรมโกศ และยังคงตีพิมพ์อยู่จนถึงในปัจจุบัน

## การตีพิมพ์

องค์ประกอบของนิตยสารอาจมีความแตกต่างกันได้เป็นอย่างมาก องค์ประกอบหลัก เช่น วาระการออก รูปแบบ เป้าหมายกลุ่มผู้อ่านมีความผันแปรหาความตายตัวไม่ได้ นิตยสารบางฉบับจะเจาะเรื่องที่น่าสนใจเฉพาะ เช่น เกี่ยวกับสัตว์เลี้ยง ยานพาหนะ งานอดิเรก หรือการเมือง รวมทั้งแนวศิลปะ บันเทิง แฟชั่น รถยนต์ ท่องเที่ยวระยะการออกจึงมีตั้งแต่รายสัปดาห์ รายปักษ์ รายเดือน รายสองเดือน ราย 3 เดือน (quarterly) ราย 6 เดือนไปจนถึงรายปี

ปกตินิตยสารจะมีวันที่ปรากฏบนปกซึ่งมักล่าจากวันที่วางตลาด นิตยสารเกือบทั้งหมดจะวางจำหน่ายตามร้านและแผงขายหนังสือทั่วประเทศ ผู้บอกรับเป็นสมาชิกจะได้รับนิตยสารทางไปรษณีย์

นิตยสารส่วนใหญ่ตีพิมพ์ในจำนวนที่มากและพยายามทำให้ต้นทุนการพิมพ์ต่ำเพื่อให้มีราคาขายต่ำ นิตยสารบางประเภทที่มีต้นทุนการพิมพ์สูงมักอาศัยการลงโฆษณามาช่วยลดราคาขายให้ต่ำลง

นิตยสารทุกเล่ม จะต้องขออนุญาตจัดพิมพ์จากทางราชการ และได้รับหมายเลขสากลประจำนิตยสาร เรียกว่า ISSN (International Standard Serial Number) ซึ่งนิตยสารจะตีพิมพ์ไว้ในส่วนที่เห็นชัดของเล่ม เช่น ปกหน้า สารบัญ สันปก หรือปกหลัง

## ดูเพิ่ม

* การแบ่งประเภทย่อยของนิตยสาร (วิกิภาษาอังกฤษ)
* รายชื่อนิตยสารทั่วโลก (วิกิภาษาอังกฤษ)
* นิตยสารเกม
* รายชื่อนิตยสารในประเทศไทย